CTW พุ่งแรง 14% รับงบ Q3 พลิกกำไร 52 ล้าน ลุ้นปีนี้ “เทิร์นอะราวด์”
CTW พุ่งแรง 14% หลังโชว์งบไตรมาส 3/65 พลิกกำไร 52 ล้าน เหตุรายได้ขายลวดอาบน้ำยา-สายไฟฟ้าทะลัก ดันรายได้รวมแตะ 1.6 พันล้าน ลุ้นผลงานปีนี้ "เทิร์นอะราวด์"
CTW พุ่งแรง 14% หลังโชว์งบ Q3/65 พลิกกำไร 52 ล้าน เหตุรายได้ขายทะลัก 1.6 พันล้าน ลุ้นผลงานปีนี้ "เทิร์นอะราวด์"
9 พ.ย. 2565

ผู้สื่อข่าวรายงานว่า วันนี้(9 พ.ย.65) ราคาหุ้นบริษัท จรุงไทยไวร์แอนด์เคเบิ้ล จำกัด (มหาชน) หรือ CTW ณ เวลา 15:31 น. อยู่ที่ระดับ 6.80 บาท บวก 0.85 บาท ราคาสูงสุด 7.50 บาท ราคาต่ำสุด 5.85  บาท หรือ 14.29% ด้วยมูลค่าซื้อขาย 238.02 ล้านบาท ราคาหุ้นนิวไฮรอบ 5 เดือน โดยเทียบตั้งแต่หุ้นยืนที่ระดับ 6.90 บาท เมื่อวันที่ 6 มิ.ย.65

สำหรับ CTW รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

โดยผลการดำเนินงานพลิกมีกำไร เนื่องจากรายได้จากการขายไตรมาส 3/65 อยู่ที่จำนวน 1,588.34 ล้านบาท เพิ่มขึ้น  180.42 ล้านบาท หรือเพิ่มขึ้นร้อยละ 12.81 เมื่อเทียบกับงวดเดียวกันของปีก่อน 1,407.92 ล้านบาท
เนื่องจากมีรายได้จากขายผลิตภัณฑ์ลวดอาบน้ำยาและไม่อาบน้ำยาจำนวน 853.89 ล้านบาท ตามด้วยผลิตภัณฑ์สายไฟฟ้าจำนวน 719.65 ล้านบาทนอกจากนี้ผลิตภัณฑ์สายเคเบิ้ลใยแก้วนำแสงจำนวน 7.27 ล้านบาท รวมทั้งผลิตภัณฑ์สายเคเบิ้ลโทรศัพท์จำนวน 7.03 ล้านบาท และผลิตภัณฑ์อื่น ๆ